LILJA BETIKO
3 hilabete lehenago. Soviet Batasun ohiko lekuren batean.
-Kaixo. -Kaixo, sartu.
-Joango al gara? -Bai. Maletak egin, eta banoa.
-Zer maletak? -Nire gauzak. Etxez aldatuko naiz!
-Nora? -Estatu Batuetara!
-Zer? Estatu Batuetara? -Bai! Ezagutzen duzu amaren gizona?
Ameriketan bizi da. Ama harekin doa, eta ni amarekin.
-Zer egingo duzu han? -Ez dakit. Ostiralean joango gara.
-Txantxetan ari zara! -Egia da!
-Txantxa da. -Egia da. Zer egingo dut hemen?
-Ezin dut sinetsi bazoazela. -Sinets ezazu. Banoa.
-Geroago ordain dezaket Marlboroa? -Ez, ezin duzu.
-Eta Wall Street bat? -Ezetz esan dizut.
-Beste kutxatzainak uzten digu ba. -Ez gezurrik esan, neskak.
-Ez gara gezurretan ari. -Ezetz esan dizuet!
-Puta! -Zer?
-Zer ari zara! -Berdin zait, Ameriketara noa!
Nola erabaki duzu Ameriketara joatea?
Amak harreman-agentzia batean ezagutu du bere senargaia.
Gizona errusiarra da, baina Ameriketan bizi da.
Ez da sinestekoa!
-Kaka! Nik ere joan nahi nuke. -Etorri Ameriketara ni bisitatzera!
Zer da "Amerika, Amerika" hori? Zer esaten ari da?
-Hara joatekoa omen da. -Gezurretan ari zara. Benetan?
-Zurekin joan naiteke? -Ez.
Eraman nazazu zurekin. Badakit ingelesez.
"Hello, my name is Volodya".
Baboa!
Amak zerbait esan nahi dizu.
Bota.
Tira ba… Sergei eta ni hitz egiten aritu gara…
…eta erabaki dugu hobe dela aurrena gu joatea.
Lehenengo gu joango gara eta zu gero etorriko zara.
-Orain handia zara. -Zer? Bakarrik biziko naiz hemen?
Bai ba.
Ez bazaizu gustatzen… etorri beharrik ere ez duzu!
Zu eta ni bakarrik. Gu biok bakarrik.
Agur esatera noakio. Berehala etorriko naiz.
Laztana… Banoa.
Diru pixka bat utzi dizut. Hara iristean gehiago bidaliko dizut.
Izeba Anna laster etorriko da.
Emango al didazu besarkada bat? Banoa.
Ondo da…
-Agur. -Adio.
Itxaron, ama!
Ama! Ez joan!
-Nire neskatoa… -Ez nazazu utzi, mesedez!
Ez nazazu utzi, ama!
Ez joan, geratu nirekin, Ez naiz moldatuko!
Ez joan, ama!
Ez bagara orain joaten…
-Deituko dut. Deituko dizut! -Ama!
Hara iritsi orduko deituko dizut!
-Nor da? -Anna.
-Beraz… Joan egin da? -Bai.
-Jantzi zaitez. -Zer?
-Goazen zure etxe berrira. -Zer etxe berri?
-Beste etxe batera joango zara. -Zer?
Etxe hau handiegia da zuretzat. Janzteko esan dizut.
-Ez naiz joango. Hau da nire etxea! -Obeditu egin behar didazu.
Goazen.
Hemen da.
Hemen bizi zen agurea duela gutxi hil da. Bere gauzak hemen daude.
-Erotu egin zara? Ni hemen bizi? -Bai, hemen bizi behar duzu.
Zure ama hemen ez dagoen bitartean, nik aginduko dut.
Hemen denetik daukazu: hozkailua, leihoak, goxo egoten da…
-Zergatik ezin naiz etxean bizi? -Ezin dugulako ordaindu.
Ez nik eta ez zuk.
-Ez baduzu… -Ez naiz hemen biziko!
Ez baduzu hemen bizi nahi, kalean bizi zaitez.
-Puta! -Kalean edo umezurztegi batean!
-Kaixo, Lilja. -Kaixo.
VOLODYA
Gure aita, zeruetan zaudena. Santu izan bedi zure izena.
Etor bedi zure erreinua. Egin bedi zure nahia…
…Zeruan bezala Lurrean ere. Emaiguzu egun honetako ogia.
Barkatu gure zorrak, guk ere gure zordunei barkatzen diegun ezkero.
Eta ez gu tentaldira eraman, baina atera gaitzazu gaitzetik.
Aitaren, Semearen eta Espiritu Santuaren izenean. Amen.
Oso ondo.
Hobeto egin dezakezu.
Oraindik hemen zaude? Ameriketara joan zinela uste nuen.
Ondo egin duzu azterketa.
-Etorkizun bikaina izango duzu. -Zer?
Txantxetan ari nintzen.
Zoaz pikutara, puta! Etorkizun bikaina izango dut, bai horixe.
Kaixo!
Nora zoazte?
-Zuekin joan naiteke? -Ez, ezin duzu.
-Kola daukat. -Utzi ikusten.
Nikeak dira? Benetakoak?
Eguzkitxoa, altxa zaitez…
Begira zenbat botika aurkitu ditudan!
-Non aurkitu dituzu? -Komunean.
-Ez dira nireak. -Norenak dira?
-Hemen bizi zen agurearenak edo. -Zer da hau?
Emadazu hori!
Zer ari zara! Umeek ezin dute hori hartu!
Begira zer aurkitu dudan!
-Jolas gaitezen gerrara! -Jarriozu bat.
Agurea gerrako heroia zen.
-Begiraiozu gerrako heroiari! -Agurtu ezazu!
-Volodya, eseri. Eseri! -Lasai!
Zer da zarata hori? Ezin zarete isilik ibili?
Sartu, ez haserretu. Eztularako botika daukat. Hartu pixka bat.
-Ez dut eztularik. -Ona da gauza guztietarako. Sartu.
Ez bazarete isiltzen, poliziari deituko diot. Eta zure izebari.
Nahikoa da. Nahikoa da!
-Tira, argia itzaliko dut. -Gazteegia zara. Geldi egon.
Gelditu, gazteegia zara. Bila ezazu beste neska bat.
-Nahikoa da. -Ospa.
Zer gertatzen da hemen?
Zer gertatzen da?
Leku hau asko gustatzen zait. Burutik jota zaude, ala?
Kanpora!
Zaborra!
Mugi! Alde hemendik berehala!
Kanpora!
Ez ni ukitu!
Zoaz infernura! Eta gogoratu hemen nik agintzen dudala.
Kontuz ibili, edo okerragoa izango da!
Ospa nire etxetik!
Alde hemendik! Alua! Putakumea!
Volodya!
Volodya, zer zabiltza?
-Hemen eserita nago. -Zatoz hona.
-Eserita nago, besterik ez. -Etorri hona, mesedez.
-Etorri hona! -Ez dut nahi.
-Zatoz hona. -Ez, ez dut nahi.
-Zatoz hona. -Ondo da, ondo da…
Joango al gara paseatzera?
-Ez. -100 koroa.
-Zoaz pikutara! -200.
-Zoaz kaka egitera! -Ez zara hain polita…
-Zoaz popatik hartzera, ergela! -Galdetu besterik ez dut egin.
Hemendik atera beharra daukat. Hau baino okerragorik ez da egongo.
-Gabon. -Etxera zoaz?
-Nekatuta nago. Etxera noa. -Gera naiteke zure etxean?
-Ez. -Zergatik ez? Kalean hotz dago.
Ezin naiz etxera joan. Bota egin naute.
Aita erotu egin da. Ez dakit zergatik.
Mesedez… Lilja.
Zoruan lo egingo dut.
Sofan lo egin ezazu. Baina ukitzen banauzu, bota egingo zaitut.
Badakizu zer ari naizen pentsatzen?
Familia bat izan gintezkeela. Hemen eserita otorduak egiten…
…ni lanetik etorri, eta zuk ogia eginda edukiko zenuen.
Lilja? Zer gertatuko ote zen ni bi urte zaharragoa banintz?
Nahikoa da!
Benetan…
Ez esan hori. Ergelkeria bat da.
Badakizu zer? Saltatzeko gogoa nuen.
-Benetan? -Bai.
-Zergatik? -Hau dena kaka putza delako.
Ez dut gehiago bizi nahi.
Horixe nahi duzula!
Bizia salbatu didazu. Orain nik salbatuko dizut zurea.
Wall Street pakete bat.
27, mesedez.
Orduan, patata frijituak eta zigarroak besterik ez.
Jar ezazu laranja zukua bere lekuan.
Zatoz hona!
Gaur ez duzu gutunik. Ama zutaz ahaztuko zen.
Ez, hemen eseri nahi dut…
Minutu batzuetako kontua da.
Mutil gazteekin, ondo; baina agureekin, nazkagarria da.
Eta askoz azkarrago. Bat, bi eta kitto!
Diruarekin soineko bat edo beste zerbait eros dezakezu.
Inoiz ez. Nazkagarria da.
Goazen!
-Zer moduz? -Ondo.
Jelatuta nago! Kontadaidazu zer moduz.
Berdin dio. Goazen etxera, hotz handia dago!
-Nor da? -Natasha.
Dirua itzultzera natorkizu. Ez dut behar.
Ederki. Agur.
Natasha!
-Kaixo. -Kaixo.
-Zer arraio gertatu da? -Goazen hara eta esango dizut.
Zer gertatu da?
Aitak dirua aurkitu dit.
Eta pentsatu dut zuri ez dizula axolako.
Ez dit axolako, zerk?
Ez duzu gurasorik. Alegia, ama Estatu Batuetan daukazu.
Ez dit axolako, zerk?
Zure dirua dela esan diot aitari.
-Nik egin dudana zuk egin duzula. -Hori nik egin dudala esan diozu?
Bai. Aitak hori jakingo balu, akabatuko ninduke!
-Jota zaude burutik! -Zer axola dizu?
-Estatu Batuetara joatekoa zara… -Adiskidea zinela uste nuen!
-Eta horrelako gauzak esan, gero! -Natasha…
Goazen. Mugi.
Ez dut zure dirua behar.
Gorde zure dirua! Puta!
LILJA
Mutilok, goazen ondo pasatzera.
Horra gure putatxoa! Zikin hori! Zer zabiltza hemen?
Ospa hemendik, arratoi nazkantea!
Mutikoei saltzen diezu zeure burua?
-Ez kasurik egin. Goazen. -Hau egiten ari naiz.
Bargasta! Zer zabiltza hor? Zatoz hona!
-Zer moduz negozioa? -Mutikoa bezero berri bat da?
-Goazen. -Oraindik ez dut bukatu.
Neska alua, ez du ulertzen.
-Goazen hemendik. -Oraindik ez dut idazten bukatu.
Ospa gure lekutik, ez dugu zure aurpegia ikusi nahi!
LILJA BETIKO
Bukatu dut. Goazen.
Gelditu hor!
Nora arraio zoazte?
Puta zikina! Moztu ezazu lepoa!
-Gaur ez duzu ezer berorik jango. -Zer?
-Elektrizitatea moztu dizute. -Zer?
Kaka!
Anna!
-Ez daude. Izeba etxez aldatu da. -Etxez aldatu da?
Bai. Ene, zenbat hazi zaren!
-Honelakoa zinenean oroitzen naiz. -Zer? Nora joan da izeba?
Ireki, badakit hor zaudela!
Zer moduz? Zoriontsu zaude hemen?
Zaharra naiz eta gaixorik nago. Etxe eroso bat behar dut.
Ulertzen duzu?
-Amarekin hitz egin duzu? -Ez.
-Idatzi edo deitu dizu? -Ez dit ez idatzi ez deitu.
Utzidazu telebista lasai ikusten.
-Dirurik gabe geratu naiz. -Ni ere bai.
Argia moztu didate eta ez daukat ezer jateko.
-Lana bilatu. -Nola? Eskolan ari naiz eta.
Hortaz, egizu zure amak egin duena.
Zoaz hirira eta ireki hankak. Eta utzidazu bakean.
Itxi atea!
-Badakizu zer? -Zer?
Aldizkari batean irakurri dut noiz jaio diren ospetsu batzuk.
Ni Britney Spearsen egun berean jaioa naiz.
-Ez esan? -Bai… baina 4 urte beranduago.
-Urtebetetze-egun berekoak zarete? -Bai.
Ospitalean nahasi izan bazintuzte, zu izango zinateke Britney Spears.
Baina ez gara urte berean jaio eta bera Estatu Batuetan bizi da.
Baina a zer marka, gero, hala gertatu izan balitz!
Bai, noski.
-Noiz da nire urtebetetzea? -Ez dakit.
-Gaur. -Benetan?
-Ez zara txantxetan ari? -Ez.
-Zorionak. -Eskerrik asko.
Zerbait oparitu dizute?
Hitz ematen dizut opari polit bat egingo dizudala.
Zin dagizut… Baina gaur, ez.
Ez nekien zure urtebetetzea zela eta ez daukat dirurik.
-Benetako opari bat egingo dizut. -Ez da beharrezkoa.
Bai, opari bat egingo dizut.
-Eskolara joango zara? -Ez, eta zu?
Ez.
-Zer egingo duzu? -Arropa garbitu.
Ez daukat arropa garbirik.
Baina ez daukat garbigarririk. Ez dakit.
Begira…
-Probatuko ditugu? -Volodya, utzi hori.
-Goazen probatzera. -Volodya, ezin duzu.
Volodya, utz itzazu bere lekuan. Ez ukitu.
Utz itzazu hor.
Volodya! Ez egin hori!
Irentsi egin dituzu?
Volodya, irentsi egin dituzu?
Zer duzu?
Zer duzu? Volodya!
Ez joan! Volodya… Volodya!
Ez hil, mesedez, Volodya!
Musu bat?
Zeruan egon naizela uste dut.
-Aingeru bihurtu naiz. -Zoaz infernura, ergela!
-Zoaz pikutara! -Barkatu.
Ergela! Ospa hemendik!
-Ospa! -Barkatu.
SALGAI
-Zerbait erosi nahi duzu? -Hemen ez dago zer erosirik.
Kaixo.
Haserre zaude oraindik?
Barkaidazu, ez dut berriz egingo.
Zer moduz?
Zerbait saldu duzu?
Ezta alerik ere. Kaka putza!
Berriz hori egiten baduzu, akabatuko zaitut benetan!
-Joango gara Pentagonora? -Pentagonora?
-Itsaspekoen basera. -Badakit. Zer egingo dugu han?
Kola pixka bat daukat han.
-Han bizi naiz. -Han bizi zara?
Tira, etxetik botatzen nautenean.
Aitak hemen lan egiten zuen. Armadan zegoen.
Amak ere hemen lan egiten zuen.
-Sukalde honetan lan egiten zuen. -Sukaldaria zen?
Eta zure aita?
Armadan zegoen eta hona ekarri zuten bolada batean.
Amarekin oheratu nahiko zuen, besterik gabe.
Ama haurdun geratu zenean aita Moskura joan zen.
Amak idatzi zion, baina aitak erantzun ez. Ez dut sekula ikusi.
Goazen, izozten ari naiz.
"Breznev kamarada eta idazkari nagusiaren hitzaldia".
"Batzorde zentraleko kamaradak, kamarada ordezkariak".
"Duela 50 urte, garrantzi historiko handiko gertaera bat gertatu zen".
"Txalo luze eta zaratatsua. Denak zutik daude".
Hemen bizi naiz. Hau da nire gela.
Begira, kola daukat.
Har ezazu.
Izoztuta nago.
Txabola bat egin dezakegu.
Txabola bat?
Bero egoteko.
Beroagoa da, ezta?
Hilkutxa batean egotea bezala da.
Hildakoaren itxurak egingo ditugu.
Ez, eskerrik asko.
Zer uste duzu gertatzen dela hiltzen garenean?
Paradisura joan, Jesus ikusi eta hori guztia gertatzen dela?
Ez dakit…
Nik hori sinesten dut. Zeruan aingeru bihurtzen garela uste dut.
Egun osoan saskibaloian jokatzen, nahi adina puntu apuntatuz.
Eta Michael Jordan baino milioi bat aldiz hobea izan.
A zer tontakeria!
Hori ez da han egin dezakezun gauza bakarra.
Paradisuan nahi duzun guztia egin dezakezu.
Dantza egin, ordenagailuko jolasetan jolastu, festetara joan…
Zer txorakeria! Ez noa hiltzera, Ameriketara baizik.
Saskibaloian ariko nintzateke.
-Aski da. -Zer ari zara?
-Ondoezik nago. -Zer ari zara?
Geldi!
Ez dut hemen geratu nahi. Nazkatuta nago honetaz.
LAGUNTZA SOZIALA ESKATZEKO
Ez duzu amarekin harremanik izan hura Ameriketara joan zenetik?
-Ez. -Eta ez dizu deitu?
Ez daukat telefonorik.
-Ez dizu idatzi? -Ez.
Guri idatzi digu gutun bat. Ez zenekien ezer horretaz?
Ez. Zer ba?
Zure amak gutunean idatzi duenez…
Ez du, noski, inolako lege baliorik.
Ofizialki hau ez da...
Baina gutunean dio uko egiten diola bere amatasunari.
Horrek esan nahi du ez zaitula gehiago zaindu nahi.
Zaindu? Zer esaten ari zara?
Hara, sentitzen dut, baina hori da idatzi duena…
Irakurri egingo dizut.
"Lilja ez da inoiz ume desiratua izan…
…eta, beraz, ez dut haren zaintza eta ardura izan nahi".
"Gutun honen bidez zerbitzu zozialen esku utzi nahi dut neska."
Izugarria da, ulertzen dut.
Izugarria da.
Eta zigarroak, mesedez.
160,40.
Eskerrik asko.
-Itxi begiak. -Zer?
Itxi begiak.
-Zertarako? -Mesedez, itxi begiak.
-Zer egin behar duzu? -Ezer berezirik, ez. Itxi begiak.
Zer egin behar duzu? Jo egin behar nauzu?
-Ez izan ergela. Itxi begiak. -Hitz ematen didazu?
Lilja, nora goaz?
Begiak itxita eduki… Orain, ireki itzazu.
-Tori. Zure urtebetetze oparia. -Niretzat da? Benetan?
-Har ezazu! -Benetan? Txantxetan ari zara.
-Adarra jotzen didazu. -Ez.
-Nirea da? Ziur zaude? Nirea? -Bai.
-Eskerrik asko. -Hitz eman nizun.
Sekula ez dut hain gauza politik eduki.
-Nondik atera duzu dirua? -Kalean aurkitu dut.
-Benetan? -Berdin dio. Amak bidali dit.
Nirea da! Nirea!
Har ezazu, ahal baduzu.
Kaixo.
-Zer moduz? -Zoaz pikutara!
Zer gertatu zaizu?
Izozten ari zara. Hotz dago.
-Non bizi zara? Eramatea nahi duzu? -Ospa!
Ez beldurtu. Ez zaitut ukituko. Etxera eraman nahi zaitut.
Ezin zara gauez hemen ibili, leku arriskutsua da.
Ez beldurrik izan, ez zaitut ukituko.
Mutil normal bat naiz.
Andrei da nire izena.
Ni Lilja naiz.
Pozten naiz zu ezagutzeaz.
-Tori. Garbitu. -Eskerrik asko.
Zer zabiltza hain berandu auzo arriskutsu honetan?
-Berdin dio. -Ondo da, berdin dio.
-Zenbat urte dituzu? -16.
Neska koskorra zara, baina hau arriskutsua da, hala ere.
Hemen ez ibiltzea gomendatzen dizut.
Orain nire ohean sartuko zara?
Zer esaten ari zara? Ez naiz zurekin oheratuko.
Zergatik ekarri nauzu?
-Nahi nuelako. -Zer uste duzu, ergela naizela?
Ez. Atsegina izan nahi dut, besterik ez.
Ikusi zaitut eta lagundu egin nahi nizun.
Itsusia naizela uste duzu?
Ez dut uste itsusia zarenik.
Oso polita zara.
Baina ez naiz zurekin oheratuko.
Ez naiz horregatik…
Ondo da. Barkatu. Eskerrik asko ni ekartzeagatik.
Kontuz ibili.
Itxaron!
Itxaron.
Beharbada… berriz elkar ikus dezakegu?
Elkartu besterik ez…
Nonbaitera joan gaitezke… film bat ikusi… Baina larrua jo gabe.
Larrua jo gabe?
Hori da. Ez ezazu gaizki pentsatu.
Ederki.
Ondo. Primeran!
Kaixo.
Zer zabiltza hemen? Demontre, ikaratu egin nauzu!
-Barkatu. -Zer zabiltza hemen?
Barkatu ikaratu bazaitut.
Zure etxean lo egin dezaket?
Ederki.
Barkatu, ez zintudan ikaratu nahi.
Horrek zurekin oheratu nahi du.
Ez.
Bai horixe.
Ez, ez du hori nahi. Atsegina da.
Ez dut uste.
-Jeloskor zaude, hori da. -Ez horixe.
-Bai noski. -Bai zera!
-Jeloskor zaude. -Ez, ez nago.
Zurekin oheratu, horrek hori nahi du.
Zurekin oheratu, horrek ez du besterik nahi.
Ama!
Ez!
Kaka!
-Gehiago nahi duzu? -Bai.
-Tarta edo izozkia? -Izozkia.
Izozkia? Ekarriko dizut.
-Tori. -Eskerrik asko.
Kaka zaharra!
Orain ulertzen dut amak zergatik alde egin duen.
Hemen ezin da ezer egin.
-Goazen Suediara. -Zer?
Gure gauzak hartu, eta hanka! Ez didazu sinesten?
-Txantxetan ari zara. -Bai. Astebete barru joango gara.
Suedian bizi naiz. Han lan egiten dut. Oporretan etorri naiz.
Astebete barru joango naiz. Etorri nirekin.
Lana eta etxebizitza lortuko dizut.
Ondo legoke. Ez zaizu hemendik alde egitea inoiz bururatu?
Herri hau kaka putza da. Hemen ez dago zer eginik.
Suedia paradisua da honekin konparatuta. Lasai egoteko lekua.
Eta jendea… Jendea ere desberdina da.
Atseginak dira, ez hemengoak bezala.
Gainera, diru asko irabazten da.
Mediku batek hemen urtebeten irabazten duena, han hilabeten!
-Hori ez da egia. -Bai da!
Hemengo jendea burutik jota dago.
Badakizu nire lehengusuak zer egin duen?
Giltzurrun bat saldu du, dirurik ez zeukalako.
Zuk giltzurrun bat salduko zenuke?
Ez duzu horrelako bizitza merezi.
-Zer gertatu zaio baloiari? -Aitak hautsi dit.
-Hautsi? -Zulatu egin dit.
-Zergatik? -Guraizeekin.
-Zergatik? -Ez dakit. Erotu egin da.
Konpondu egingo dizut.
Ireki! Polizia!
Benetan polizia da?
Irekitzen ez baduzue, atea botako dugu!
-Kaixo! Zer dugu? -Zer nahi duzue?
-Zatoz hona! -Zer nahi duzue?
-Ospa! -Geldi!
Horiek bost axola zaizkit. Babo hutsak dira.
Nolanahi ere, banoa hemendik.
Kola nahi duzu?
-Badakizu zer? -Ez.
Lan bat lortuko dizut Suedian.
Zin dagizut. Ez zaitut hemen bakarrik utziko.
Andreirekin hitz egingo dut.
Poz-pozik nago Suediara etorriko zarelako.
Etxebizitza handi bat lortuko dugu, bainu handi batekin.
Nahi duzun guztia.
Gauza bat galdetu nahi dizut.
Lagun bat daukat, eta galdetu nahi nizun ea…
Gero, gero… Gero hitz egingo dugu.
Gero, gero…
-Ergela zara. -Ergela ni?
-Bai, ergela! -Ergela banaiz, alde hemendik!
-Eta zergatik naiz ergela? -Hori ziria sartzen ari zaizulako.
-Niri ziria sartzen? -Bai, noski.
-Ez noski! -Bai horixe.
Nola?
Suediako lana aipatzen dizu, baina zurekin oheratu nahi du.
-Han ez duzu lanik izango. -Horixe izango dudala!
Lan bat lortuko dizut Suedian. Andreirekin hitz egingo dut.
Oraindik ez duzu berarekin hitz egin?
-Ahaztu egin zait. -Hitz egingo zenuela esan zenuen.
Barkatu, ahaztu egin zait! Hitz egingo dut, hitz ematen dizut.
-Beste zerbait egin behar zenuen? -Nahikoa. Harekin hitz egingo dut.
-Zer lan da? -Barazkiekin zerikusia du.
-Barazkiak? -Barazkiak bildu edo…
Bildu? Neguan? Neguan ez da barazkirik biltzen.
Zer ba? Suedia beroagoa izango da.
-Suedia non dagoen badakizu? -Gutxi gorabehera.
-Non? -Ez dakit zehatz non…
Europako Batasunean… edo auskalo nola duen izena!
Eta zuk, zer dakizu zuk?
-Jeloskor zaude, hori da. -Beraren jeloskor? Ez.
-Jeloskor zaude, bai horixe. -Ez, ez nago!
-Horixe zaudela. -Ez.
-Bai. -Ez.
Ezta pentsatu ere.
-Niretzat da? -Bai, norentzat bestela?
-Zer da? -Ireki, eta ikusiko duzu.
Pasaportea?
-Begiratu azken orrian. -Zer dago?
Orain Katya da zure izena.
-Zergatik? -Mugan arazorik ez izateko.
Ez dituzu 18 urte.
Horrela ez dizute alferrikako galderarik egingo.
Izan ere, nire nagusiari deitu diot.
Astelehenean has zaitezkeela esan dit.
-Astelehen honetan? -Bai, astelehen honetan.
Igandean joango gara.
Gauza bat galdetu behar dizut.
Lanik lortu al dezakezu beste norbaitentzat?
Ez dakit.
Nire lagun batentzat da. Lagun min-minak gara.
Ez dut bera hemen utzi nahi.
Galdetuko dut…
Aukeraren bat egon liteke.
Zer ona zaren!
-Bai? -Kaixo, Natasha? Lilja naiz.
Suediara joango naiz bihar nire mutil-lagunarekin.
Zikinzulo horretan ustelduko zara.
Tunel batean sartzera goaz, moztu egingo da…
Nire mutilaren telefonotik ari natzaizu.
Volodya! Volodya, mesedez!
Agur, sorgin zaharra!
-Kaixo. -Kaixo.
Sartu.
Volodya! Volodya!
-Nora zoaz? -Agur esatera.
Presaka gabiltza.
Entzun, arazo txiki bat dugu.
Amona gaixo daukat, eta bisita egin behar diot Suediara joan aurretik.
-Ez gara Suediara joango? -Bakarrik joango zara, eta ni gero.
Sentitzen dut, baina baliteke amona berriz ez ikustea.
-Bakarrik joango naiz hegazkinean? -Bai.
Nagusiarekin hitz egin dut. Bila joango zaizu, eta etxera eraman.
-Joateko ordua da. -Bai.
-Laster ikusiko dugu elkar? -Pare bat egun barru.
-Benetan? -Benetan.
-Joateko ordua da. -Agur.
Altxa. Altxatzeko esan dut!
Begiraiozu, hor etzanda!
Jekatarina Menyova. Katya.
1982ko ekainak 19.
Witek naiz.
Goazen.
Pasaportea.
-Pasaportea? -Pasaportea.
Bihar arte.
Egun on.
Ez, mesedez!
Lagundu, mesedez!
Mesedez, lagundu!
Ihes egiten baduzu, hilko zaitut!
Hilko zaitut!
Poliziarengana joaten bazara…
…zure herrira bidaliko zaituzte.
Nire lagunak zain edukiko dituzu eta hilko zaituzte.
Ulertzen?
Lasai egon.
Nora goaz?
Lanera.
-Lanera? -Lanera.
-Andrei? -Andrei, ez. Witek.
-Andreik etorri behar du? -Ez.
-Zer? -Lasai.
-Mesedez! -Lasai egon.
-Kaixo. -Kaixo.
Sartu.
Ordubete.
Ez duzu jaka erantzi nahi?
Lagunduko dizut.
Mesedez…
Emango al didazu eskua?
Eskerrik asko.
…baina libra gaitzazu gaitzetik.
Orain eta beti, gizaldi eta gizaldietan. Amen.
Panpina bat nahi dut…
…arkatzak, eta motxila arrosa bat.
Kaixo.
Barkatu.
-Barkatu zu horrela uzteagatik. -Berdin dio.
-Faltan bota zaitut. -Nik ere bai zu.
Zu zara nire adiskide bakarra.
-Baloia? Konponduta al dago? -Bai.
-Zer moduz zaude? -Ondo.
Egun osoa saskibaloian jokatzen.
-Pixka bat jokatu nahi duzu? -Ez.
-Bide batez, Eguberri on! -Eguberria da?
-Bai. -Ez nekien.
-Eguberri-opari bat ekarri dizut. -Benetan?
-Bai. -Zer?
-Etorri. -Zer? Non?
Begira.
Zer da hau?
Zure eguberri-oparia.
-Zer da? -Hau dena. Mundu osoa.
Etxeak, autoak, kaleak, haizea… dena zuretzat.
Nahi duzuna egin dezakezu.
Barkatu, baina ez dut uste opari ona denik.
Haizea dabil…
…lainoa sartu da. Hotz dago.
Mundu hau ez dago hain ondo.
Saltoka ari naiz. Hegan.
Ez, ezin duzu.
Zergatik ez? Hori nire esku dago.
Nazkatuta nago bizitza honetaz. Kaka putza da.
-Ez, ez da. -Bai da. Kaka da.
-Ez, ez da. -Bai da.
Hau da eduki duzun bakarra. Hau da daukazun bizitza bakarra.
Ez dut bizitza hau nahi. Ez zait interesatzen.
Begiradazu.
Neure burua hil, eta zerura joan naiz, eta ondo egoten da zeruan.
Baina damu dut. Luzaroago bizi nahi nuke Lurrean.
Heriotza betiko izaten da, baina bizitza une labur baterako baizik.
-Oraindik ez nengoen prest. -Ez zeunden prest?
Gogoratzen aulkian eserita egon ginen egun hartan…
…"Lilja 4-ever" idatzi zenuela?
Eta putakume haiek tu egiten ziguten.
Alde egin behar genuela esan nizun…
…baina zu ez zeunden oraindik prest.
Idazten ari zinena bukatu nahi zenuen. Gogoratzen zara?
Orain kontu bera da.
Denek tu egiten dizute, baina zu ez zaude oraindik prest.
Saltatu, nahi baduzu. Ez da arriskutsua. Nik helduko dizut.
Baina, orduan, galduko duzu. Eta tu egiten dizutenek irabazi.
A zer itxura narratsa duzun! Makillatu zaitez.
Mugi! Mugi!
Zer ari zara?
Atera hortik! Kanpora!
Aizu! Kanpora!
Kaixo, laztana. Eskolatik etorri zara?
Baduzu etxeko lanik?
Zer moduz eskolan?
Gorroto dizut.
Isilik egon. Eseri, eta etxeko lanak egin.
Zer uste duzu? Zurea naizela?
Ez naiz zurea.
Ez hitz egin. Esan dizut.
-Zer uste duzu? Eros nazakezula? -Ez hitz egin! Ixo!
-Ezin duzu. -Ixo. Ixo!
Ezin dituzu nire bihotza eta arima erosi.
Geldi! Geldi, demontre!
Ama…
Kaixo.
Neska gaixoa!
Ezusteko bat daukat zuretzat.
Ez dut ezusteko gehiagorik nahi.
-Atea irekita dago. -Zer?
Atea giltzaz ixtea ahaztu zaio. Atea zabalik dago.
Tira. Altxa.
-Ezin dut… -Tira.
-Lo egin nahi dut, besterik ez. -Atea irekita dago.
Ikusten? Atea ixtea ahaztu zaio.
Zoaz!
Nora joango naiz?
Lilja, itxaron! Ez saltatu!
Ez saltatu! Ez egin hori! Ez!
Ez, mesedez, Lilja! Ez! Arren!
Lilja! Ez!
Neska, 16 bat urte. Bere burua bota du.
Bat, bi, hiru…
Bihotza gelditu zaio. Ez dakigu besterik. 5 minutu barru.
Uki zaitzaket? Benetakoa zara?
Benetakoa zara!
Ez naiz joango. Neguan ez da barazkirik biltzen. Ez naiz txoroa.
Agur!
Patatak erori zaizkizu. Lagunduko dizut.
AZPITITULUAK: Jon Muñoz
Sexu-merkatuan zanpatutako milioika umeei eskainia dago film hau.